Masyarakat Peduli Sejarah Aceh - Wikipèdia bahsa Acèh, ènsiklopèdia bibeuëh\nMasyarakat Peduli Sejarah Aceh\nMAPESA geusingkat nibak Masyarakat Peduli Sejarah Aceh atawa lam basa Acèh nakeuh Masyarakat Peureumeuen Tarèh Acèh. Mapesa nyan nakeuh saboh organisasi nyang na di Acèh nyang geupeureumeuen lam bideueng tarèh dan kusuihjih bhaih batèe jrat nyang na di Acèh jinoe dan rab binéh nyan, nyang watèe masa dilèe rôh lam wilayah Keurajeuën Acèh Darussalam.\nSeubagoe saboh leumbaga swadaya masyarakat nyang sah deungön akta geupeudöng bak Notaris Lila Triana S.H, Leumboi 10, thôn 2012. Kantô Mapesa na bak alamat Jl. Bahagia, Leumboi 47, Punge Blang Cut, Jaya Baru, Banda Acèh.\n2 Tujuan ngön meukeusud\nGeupeudöng phôn that nibak thôn 2010, lheueh nyan geumupakat lom beuna saboh kawan nyang peureumeuen ngön beu sapue kheun keu tarèh Acèh. Nibak phôn sampoe 'an uroe nyoe kantô Mapesa teuduek di Banda Aceh, nang kuta Provinsi Acèh. Dan ka lheueh lhèe gö meugantoe ureueng urôih.\nTujuan ngön meukeusudPeusaneut\nNa dua bôh tujuan inti ngön pokok nibak geupeudöng mapesa, nyakni nakeuh keu:\nBeu meureumpök kisah Iseulam nyang aseuli nibak masa jameun keureu'eun nyang geupeutrôh tugaih nibak risalahgeuh nyang abadi.\nGeupeutrôh kisah nyan keu mandum waréh ban sigom donya, nyang utama that keu aneuk-aneuk muda.\nSeulaén nibak nyan mangat trôh sée nibak meukeusud nyan mapesa geupubuet ngön padum bôh jalan nyakni:\nGeuseulidék dan geuteuliti lagèe prosedur ilmiah beu meureumpök fakta-fakta seujarah nyang jeuet tapatéh beu sahéh.\nGeumanyum fakta-fakta nyan keu geupeulahé lam wujud calitra nyang leubèh meupeunyata falsafah seujarah Acèh deungön keuneubahjih nyan.\nGeuhirö meubagoe keuneubah nyang jeuet keu bukti fakta-fakta seujarah.\nGeupeutebiet mubagoe calitra meuhubông kaét deungön seujarah nibak meupeuturi mandum keuneubahjih keu mandum ureueng deungön cara nyang mungkén.\nGeuseulidék deungön geuteuliti neuduek jrat-jrat jameun yôh masa Keurajeuën Acèh deungön mubagoe beunda keuneubah seujarah nyang laén, nyang utama nyankeuh lam wilayah dalam Keurajeuën Acèh.\nGeupeumaklum keu mandum masyarakat awam keu bhaih keuneubah seujarah Acèh.\nMeuseuraya peugléh dan peupaih keulayi bhôm jrat-jrat keuneubah seujarah nyan keu peureulèe nibak penelitian ilmiah ngön beu lestari.\nGeuseudia ureueng peungön soe-soe nyang keuneuk jak ziarah bak jrat-jrat keuneubah seujarah Iseulam di Acèh, nyang peureulèe that nakeuh keu aneuk-aneuk miet sikula keu mandum glah.\nGeuhirö media sosial Mapesa seubagoe saboh jalan keu geupeumaklum masyarakat awam dan geubulueng maklumat nyang meusangkôt deungön seujarah Acèh deungön keuneubahjih.\n^ Facebook Mapesa\n^ Riwayat Berdirinya Mapesa\nGeurumpök nibak "https://ace.wikipedia.org/w/index.php?title=Masyarakat_Peduli_Sejarah_Aceh&oldid=135519"\nTerakhir diubah pada 9 Buleuen Nam 2021, pukul 19.52\nÔn nyoe seuneulheueh geupeusaneut bak 9 Buleuen Nam 2021, poh 19.52.